stanford-oval/wikipedia huggingface dataset:
והה, מלך מזרח אנגליה

והה (באנגלית: Wehha;‏ נפטר בשנת 571 לערך) היה מלך ממלכת מזרח אנגליה באמצע המאה השישית. ככל הנראה היה והה ראשון מלכי הממלכה לאחר איחוד "אנשי הצפון" (נורפוק - Norfolk) עם "אנשי הדרום" (סאפוק - Suffolk) לממלכה אחת.
והה היה אביו של ואפה אשר מלך אחריו, ואשר נחשב לאבי משפחת המלוכה של מזרח אנגליה (בני המשפחה קראו לעצמם וופינגס (Wuffings) על שמו).
על פי גנאלוגיה (רשימת צאצאים) מימי הביניים ובהם כתביו של בדה ונרביליס, והה היה בנו של וילהלם (Wilhelm), שהיה בנו של הריפ (Hryp), שהיה בנו של הרות'מונד (Hroðmund), שהיה בנו של טריגיל (Trygil), שהיה בנו של (Tyttman), שהיה בנו של קאסר (Caser) שהיה בנו של וודן (Woden).
הלמה של גאוס (תורת המספרים)

הלמה של גאוס (על שם המתמטיקאי הגרמני קרל פרידריך גאוס) היא למה בתורת המספרים, המספקת תנאי למספר טבעי להיות שארית ריבועית.
על אף שהלמה אינה יעילה ככלי חישוב, יש לה חשיבות תאורטית, כטענת עזר בהוכחות רבות של משפט ההדדיות הריבועית.
למה

יהי  p מספר ראשוני אי-זוגי, ויהי  a מספר זר ל- p.
אם  n מספר המספרים בקבוצה  S=\left\{a,2a,\ldots ,{\frac {p-1}{2}}a\right\} בעלי שארית גדולה מ- {\frac {p}{2}} בחלוקה ל- p, אזי  \left({\frac {a}{p}}\right)=(-1)^{n}, כאשר אגף שמאל הוא סימן לז'נדר.
הוכחה

a זר ל- p, ולכן כל  {\frac {p-1}{2}} המספרים בקבוצה  S שונים זה מזה מודולו  p.

תהיינה  r_{1},\ldots ,r_{m} שאריות החילוק הקטנות מ- {\frac {p}{2}}, ותהיינה  s_{1},\ldots ,s_{n} שאריות החילוק הגדולות מ- {\frac {p}{2}}.

המספרים  r_{1},\ldots ,r_{m},p-s_{1},\ldots ,p-s_{n} כולם חיוביים וקטנים מ- {\frac {p}{2}}. יתרה מזו, אלה מספרים שונים מודולו  p:

נניח בשלילה כי  r_{i}=p-s_{j}. אזי קיימים  1\leq k_{1}\neq k_{2}\leq {\frac {p-1}{2}} עבורם
אך  1<k_{1}+k_{2}<p-1. סתירה.
המספרים  r_{1},\ldots ,r_{m},s_{1},\ldots ,s_{n} שקולים כמובן לאיברים  a,2a,\ldots ,{\frac {p-1}{2}}a בסדר כלשהו.

המספרים  r_{1},\ldots ,r_{m},p-s_{1},\ldots ,p-s_{n} שווים לאיברים  1,2,\ldots ,{\frac {p-1}{2}} בסדר כלשהו. מתקיים
אך לפי מבחן אוילר  \left({\frac {a}{p}}\right)\equiv a^{(p-1)/2}\!\!\!{\pmod {p}}.
ראו גם

משפט ההדדיות הריבועית
התאחדות הכדורגל של מערב אסיה

| --- | --- |

 תחום:  כדורגל
 מדינה:  ירדן 
 מטה הארגון:  עמאן 
 סינוף בינלאומי:  קונפדרציית הכדורגל של אסיה, פיפ"א
 חברים:  12 (נכון ל־2024) 
 יושב ראש:  עלי בן חוסיין, נסיך ירדן 
 תקופת הפעילות:  15 במאי 2001 – הווה (23 שנים) 
 www.the-waff.com
 קואורדינטות:  31°57′10″N 35°54′00″E﻿ / ﻿31.9528751°N 35.8999314°E﻿ / 31.9528751; 35.8999314
 he
 
התאחדות הכדורגל של מערב אסיה (בערבית: إتحاد غرب آسيا لكرة القدم; ידועה גם בראשי התיבות באנגלית WAFF) היא תת-קונפדרציית כדורגל המנוהלת על ידי קונפדרציית הכדורגל של אסיה וכוללת 12 התאחדויות כדורגל ממערב אסיה.
ההתאחדות מארגנת גם את אליפות WAFF (אנ'), שנערכת מדי כמה שנים ומשתתפות בה נבחרות כדורגל לאומיות לגברים החברות בפדרציה. האלופה הנוכחית היא בחריין, שניצחה את עיראק 1–0 בגמר האחרון שנערך ב-2019.
היסטוריה

ההתאחדות הוקמה ב-2001 על ידי פדרציית הכדורגל האיראנית, התאחדות הכדורגל העיראקית, התאחדות הכדורגל הלבנונית, התאחדות הכדורגל הירדנית התאחדות הכדורגל הפלסטינית והתאחדות הכדורגל הסורית. ב-2009 הצטרפו ל-WAFF קטר, איחוד האמירויות הערביות ותימן, ושנה לאחר מכן הצטרפו בחריין, כווית, עומאן וערב הסעודית. איראן עזבה את הפדרציה ב-2014 בכדי ליצור את התאחדות הכדורגל של מרכז אסיה (CAFA).
חברות

| מדינה | התאחדות | שנת הצטרפות | ליגה בכירה |
| --- | --- | --- | --- |
|  איחוד האמירויות הערביות | התאחדות הכדורגל האמירתית (אנ') | 2009 | ליגת העל של איחוד האמירויות הערביות |
|  בחריין | התאחדות הכדורגל הבחריינית (אנ') | 2010 | ליגת העל הבחריינית (אנ') |
|  ירדן | התאחדות הכדורגל הירדנית (אנ') | 2001 | ליגת העל הירדנית |
|  כווית | התאחדות הכדורגל הכוויתית (אנ') | 2010 | ליגת העל הכוויתית |
|  לבנון | התאחדות הכדורגל הלבנונית (אנ') | 2001 | ליגת העל הלבנונית (אנ') |
|  סוריה | התאחדות הכדורגל הערבית הסורית (אנ') | 2001 | ליגת העל הסורית |
|  עומאן | התאחדות הכדורגל העומאנית (אנ') | 2010 | ליגת העל העומאנית (אנ') |
|  עיראק | התאחדות הכדורגל העיראקית | 2001 | ליגת העל העיראקית (אנ') |
|  ערב הסעודית | התאחדות הכדורגל הסעודית (אנ') | 2010 | ליגת העל הסעודית |
|  פלסטין | התאחדות הכדורגל הפלסטינית | 2001 | ליגת העל הפלסטינית |
|  קטר | התאחדות הכדורגל הקטרית (אנ') | 2009 | ליגת העל הקטרית |
|  תימן | התאחדות הכדורגל התימנית (אנ') | 2009 | ליגת העל התימנית (אנ') |
חברות לשעבר
|  איראן | פדרציית הכדורגל האיראנית | 2001–2016 | ליגת העל האיראנית |
דירוג

| WAFF | AFC | פיפ"א | נבחרת | ניקוד |
| --- | --- | --- | --- | --- |
| 1 | 5 | 37 |  קטר | 1499.34 |
| 2 | 6 | 53 |  ערב הסעודית | 1441.4 |
| 3 | 7 | 59 |  עיראק | 1409.44 |
| 4 | 9 | 69 |  איחוד האמירויות הערביות | 1355.55 |
| 5 | 10 | 70 |  ירדן | 1343.6 |
| 6 | 11 | 80 |  עומאן | 1307.6 |
| 7 | 12 | 82 |  בחריין | 1297.32 |
| 8 | 14 | 89 |  סוריה | 1265.51 |
| 9 | 15 | 97 |  פלסטין | 1227.2 |
| 10 | 21 | 115 |  לבנון | 1168.07 |
| 11 | 24 | 137 |  כווית | 1094.05 |
| 12 | 28 | 151 |  תימן | 1027.94 |
הערות שוליים

↑  דירוג נבחרות כדורגל לאומיות באתר פיפ"א
1 2 3  לא שוחק משחק על המקום השלישי
| כדורגל בין-לאומי |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
       פיפ"א | גביע העולם | גביע הקונפדרציות | הדירוג העולמי | כדורגלן השנה        אוקיאניה: OFC – גביע אוקיאניה לאומות      אירופה: UEFA – אליפות אירופה      אסיה: AFC – גביע אסיה      אפריקה: CAF – גביע אפריקה לאומות      דרום אמריקה: CONMEBOL – קופה אמריקה      צפון ומרכז אמריקה: CONCACAF – גביע הזהב
הלמה של גאוס (פולינומים)

הלמה של גאוס היא שמן המשותף של כמה טענות קשורות שהוכיח קרל פרידריך גאוס בתחום הפולינומים, שהעיקריות בהן:
המכפלה של שני פולינומים פרימיטיביים (כלומר, פולינומים שלמקדמים שלהם אין גורם משותף) מעל השלמים היא גם פרימיטיבית.
פולינום אי פריק מעל השלמים הוא אי פריק גם מעל הרציונליים.
חוג הפולינומים במקדמים שלמים  \ Z[x] הוא תחום פריקות יחידה.
הלמות האלה נותרות נכונות אם מחליפים את חוג המספרים השלמים  \mathbb {Z}  בתחום פריקות יחידה  D כלשהו (ואת שדה המספרים הרציונליים בשדה המנות של  D).
באופן כללי יותר בלמות 1 ו- 2 אפשר להחליף את   \mathbb {Z}  בתחום gcd כלשהו. גם את למה 3 אפשר להכליל לתחום gcd באופן הבא:
אם  D הוא  תחום gcd  אז חוג הפולינומים מעל   D[x] מעל   D הוא תחום פריקות יחידה.
מטענה זאת נובע באינדוקציה שחוג הפולינומים במספר משתנים מעל תחום פריקות יחידה הוא תחום פריקות יחידה, ובפרט חוג הפולינומים מעל שדה במספר משתנים וחוג הפולינומים מעל  \mathbb {Z}   במספר משתנים הם תחומי פריקות יחידה.
מסקנה מיידית מלמה 2 היא הטענה הידועה כבר מימי קדם, הקובעת כי שורש ריבועי של כל מספר טבעי  n שאינו מספר ריבועי הוא מספר אי רציונלי; אם הפולינום  x^{2}-n אינו מתפרק לגורמים ליניאריים מעל חוג השלמים, אז הוא גם לא מתפרק לגורמים ליניאריים מעל שדה השברים שלו, קרי שדה הרציונליים.
הוכחה

קל למדי להסיק את הלמה השלישית מהשניה ואת השנייה מהראשונה.
הוכחה > הוכחה ללמה הראשונה > הוכחה מעל חוג השלמים

יהיו  \ f(x),g(x)\in \mathbb {Z} [t] פולינומים פרימיטייביים. אם יש למקדמי המכפלה גורם משותף שאינו הפיך, אז יש להם גורם משותף ראשוני, p. נקבל שבחוג הפולינומים מעליו  \ (\mathbb {Z} /p\mathbb {Z} )[x] מתקיים השוויון fg=0. אולם זהו חוג פולינומים מעל שדה, ולכן הוא תחום שלמות, ומכאן ש  f=0 או  g=0. לכן לפחות אחד הפולינומים אינו פרימיטיבי.
הוכחה > הוכחה ללמה הראשונה > המקרה הכללי

ההוכחה עבור הוא תחום פריקות יחידה כללי (או באופן כללי יותר עבור תחום gcd) דומה מאוד רק שבסוף צריך להשתמש בטענה הבאה:
חוג הפולינומים מעל תחום שלמות הוא  תחום שלמות.
הלמה של דוב-דינקין

בתורת המידה ובתורת ההסתברות, הלמה של דוב-דינקין הוא משפט המאפיין מתי משתנה מקרי אחד ניתן לביטוי כפונקציה מדידה של משתנה מקרי אחר, באמצעות הסיגמא-אלגבראות הנוצרות על ידי המשתנים המקריים.
למשפט זה תפקיד חשוב בפיתוח התורה של תוחלת מותנית, בכך שהוא מאפשר להכליל את מושג ההתניה במשתנה מקרי, ולהגדיר התניה בסיגמא-אלגברה. ההתניה במשתנה המקרי מתקבלת כמקרה פרטי מהגדרה זו על ידי התניה בסיגמא-אלגברה הנוצרת על-ידו.
נוסח פורמלי

יהי  \left(\Omega ,{\mathcal {F}}\right) מרחב מדיד. נתבונן במרחב המדיד  \left(\mathbb {R} ^{n},{\mathcal {B}}_{n}\right) כאשר  {\mathcal {B}}_{n} היא סיגמא-אלגברת בורל של  \mathbb {R} ^{n}. לכל פונקציה מדידה  f:\Omega \to \mathbb {R} ^{n}, נגדיר את הסיגמא-אלגברה הנוצרת על ידי  f להיות התת-סיגמא-אלגברה של  {\mathcal {F}} הנוצרת על ידי כל הקבוצות מהצורה  f^{-1}\left(B\right) עבור  B\in {\mathcal {B}}_{n}. נסמן זאת,
משפט: יהיו  X,Y:\Omega \to \mathbb {R} ^{n} משתנים מקריים. אז  Y הוא מדיד ביחס לסיגמא-אלגברה  \sigma \left(X\right), אם ורק אם  \sigma \left(Y\right)\subset \sigma \left(X\right), אם ורק אם קיימת פונקציה מדידה  F:\mathbb {R} ^{n}\to \mathbb {R} ^{n} כך שמתקיים  Y=F\circ X.
כמו כן, לכל מידת הסתברות  \mathbb {P}  שנתונה על המרחב  \left(\Omega ,{\mathcal {F}}\right), אם מתקיים התנאי שבמשפט, אז  F היא יחידה כמעט תמיד ביחס למידה  \mu  המוגדרת על  \left(\mathbb {R} ^{n},{\mathcal {B}}_{n}\right) על ידי  \mu \left(B\right)=\mathbb {P} \left(X^{-1}\left(B\right)\right) לכל  B\in {\mathcal {B}}_{n}.
הוכחה

השקילות הראשונה בטענה ברורה. כמו כן הטענה כי אם  Y=F\circ X אז  \sigma \left(Y\right)\subset \sigma \left(X\right), גם היא ברורה, ונובעת מהטענה הפשוטה כי הרכבה של פונקציות מדידות היא פונקציה מדידה. עיקר האתגר במשפט הוא להוכיח כי אם  \sigma \left(Y\right)\subset \sigma \left(X\right) אז  Y הוא פונקציה מדידה של  X.
תחילה נראה את היחידות כמעט תמיד של  F. נניח כי  F' היא פונקציה כלשהי המקיימת  Y=F'\circ X=F\circ X, אז נתבונן בקבוצה המדידה  B=\left\{x\in \Omega \mid F(x)=F'(x)\right\}. נשים לב כי  X^{-1}\left(B\right)=\Omega , ולכן מידתה של  B היא  1, כנדרש.
כעת נראה את הקיום. ניתן להוכיח את המשפט באמצעות הוכחתו עבור פונקציות מציינות, להסיק אותו עבור פונקציות פשוטות, ועל ידי שימוש בעובדה שכל פונקציה מדידה היא גבול של סדרה מונוטונית של פונקציות פשוטות, ניתן להסיק את המשפט לכל פונקציה מדידה. להלן נציג הוכחה אחרת.
לצורך הפשטות, נוכיח זאת עבור קטע היחידה  I=\left[0,1\right] עם סיגמא-אלגברת בורל שלו, שהוא איזומורפי כמרחב מדיד ל- \left(\mathbb {R} ,{\mathcal {B}}_{1}\right). ההוכחה למקרה ה- n-ממדי תהיה כמעט זהה. נשים לב כי ניתן להציג מרחב זה על ידי מרחב מכפלה מהצורה  \left\{0,1\right\}^{\mathbb {N} }, עם סיגמא-אלגברת בורל המכפלה. לכל  i\in \mathbb {N}  נתבונן בפונקציית ההטלה  p_{i}:\left\{0,1\right\}^{\mathbb {N} }\to \left\{0,1\right\} המחזירה את ערך הקואורדינטה ה- i. זו פונקציה מדידה. נשים לב שקיימת פונקציה  F_{i}:\left\{0,1\right\}^{\mathbb {N} }\to \left\{0,1\right\}, כך שמתקיים  p_{i}\circ Y=F_{i}\circ X. ניתן לראות כי  F_{i} מדידה ביחס לסיגמא-אלגברה  \sigma \left(Y\right), ואם נניח את ההנחה שבמשפט כי  \sigma \left(Y\right)\subset \sigma \left(X\right), ינבע כי היא גם מדידה ביחס לסיגמא-אלגברה  \sigma \left(X\right). נגדיר לפיכך  F:\left\{0,1\right\}^{\mathbb {N} }\to \left\{0,1\right\}^{\mathbb {N} } על ידי  F=\left(F_{1},F_{2},\dots \right), וזו הפונקציה המבוקשת.
לקריאה נוספת

* A. Bobrowski:
, Cambridge University Press (2005),
0-521-83166-0
M. M. Rao, R. J. Swift : Probability Theory with Applications, Mathematics and Its Applications, Band 582, Springer-Verlag (2006), ISBN 0-387-27730-7
הר וסטמינסטר

| --- | --- |
אין תמונה חופשית
 מידע כללי
 על שם:  Hugh Grosvenor, 2nd Duke of Westminster 
 גובה:  3,370 מ' 
 מיקום:  אזור הברית האנטארקטית,
 רכס הרים:  רכס סאפורטרז 
 קואורדינטות:  84°59′00″S 169°22′00″E﻿ / ﻿84.98333333°S 169.36666667°E﻿ / -84.98333333; 169.36666667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר וסטמינסטר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר וסטמינסטר
 
הר וסטמינסטר (באנגלית: Mount Westminster) הוא הר ברכס סאפורטרז, באזור חוף דופק, של שטח חסות רוס שבאנטארקטיקה.
הר וסטמינסטר ממוקם מצידו המזרחי של קרחון בירדמור.
הר וסטימנסטר ממוקם 7 קילומטרים מדרום להר קינזי.
גובהו של הר בירדמור 3,370 מטרים מעל פני הים.
היסטוריה > גילוי ההר

ההר התגלה על ידי המשלחת הבריטית לאנטארקטיקה 1907–1909 (משלחת נמרוד).
היסטוריה > מקור השם

שמו של ההר ניתן לו על ידי משלחת נמרוד.
ההר נקרא על שם יו גובנר, הדוכס השני מווסטמינסטר (Hugh Grosvenor, 2nd Duke of Westminster), שהיה התומך הכספי של משלחת נמרוד.
הר ולר (ארץ ויקטוריה)

ערך זה עוסק בהר בארץ ויקטוריה שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי קווטרמיין 
 קואורדינטות:  77°51′00″S 160°29′00″E﻿ / ﻿77.85°S 160.48333333°E﻿ / -77.85; 160.48333333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ולר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ולר
 
הר ולר (באנגלית: Mount Weller) הוא פסגה בארץ ויקטוריה, שבאנטארקטיקה.
ההר מתנשא ממערב לעמק ביקון; 7 קילומטרים דרומית - מערבית להר פירמיד, שבהרי קווטרמיין.
גובהה של הפסגה 2,420 מטרים מעל פני הים.
היסטוריה > גילוי ומיפוי ההר

ההר מופיע לראשונה במפה של מחלקת הסקרים של ניו זילנד משנת 1961, שנערכה בהתבסס על סקרים על הקרקע שבוצעו על ידי סוקרים ניו זילנדיים, בין השנים 1957 – 1960, ועל תצלומי אוויר שצולמו על ידי צי ארצות הברית באותן שנים.
היסטוריה > מקור השם

ההר נקרא על שמו של ויליאם ג'יי. ולר (William J. Weller), מהצי המלכותי, אשר השתתף, לצד הארטלי ט. פראר בסקר הגאולוגי הראשון של הרי קווטרמיין.
הערות שוליים

1 2 3 4 5 6 7 8  מידע גאוגרפי והיסטורי
הקהילה הקרואטית של הרצג-בוסניה

הקהילה הקרואטית של הרצג-בוסניה (שנקראה גם הרפובליקה הקרואטית של הרצג-בוסניה), הייתה ישות דמוית מדינה בבוסניה והרצגובינה, אשר לא הוכרה על ידי מדינות אחרות והתקיימה בין 1991 ל-1994 במהלך מלחמת בוסניה. היא הכריזה על עצמאותה ב-18 בנובמבר 1991, וטענה להיותה "מכלול פוליטי, תרבותי וטריטוריאלי" נפרד בשטחי בוסניה והרצגובינה. בית הדין הפלילי הבינלאומי ליוגוסלביה לשעבר הסיק שהרצג-בוסניה נוסדה במטרה לפרוש מבוסניה והרצגובינה ולהתאחד עם קרואטיה. השאיפות הללו התבטאו, בין היתר, בשימוש במטבע קרואטי ובשפה הקרואטית, ובמתן אזרחות קרואטית לקרואטים בבוסניה והרצגובינה. בית המשפט החוקתי של בוסניה הכריז על הקהילה הקרואטית של הרצג-בוסניה כבלתי חוקית ב-14 בספטמבר 1992. לא הקהילה הקרואטית של הרצג-בוסניה ולא הרפובליקה שבאה אחריה זכו להכרה בינלאומית. הרצג בוסניה חדלה להתקיים ב-1994 עם חתימת הסכם וושינגטון וההצטרפות לפדרציה של בוסניה והרצגובינה.
היסטוריה

מועצת הגנה הקרואטית (בקרואטית: Hrvatsko vijeće obrane, HVO) הייתה הצבא של הקהילה הקרואטית של הרצג בוסניה במהלך מלחמת בוסניה. ה-HVO יוסד ב-8 באפריל 1992 בעיירה גרודי שבהרצגובינה על ידי מנהיגי הרצג בוסניה. הכוח חולק לארבעה אזורים מבצעיים: צפון-מערב ודרום-מזרח הרצגובינה, מרכז בוסניה ופוסבינה, שבצפון בוסניה והרצגובינה אשר הייתה תלויה בתמיכת קרואטיה. הצבא כלל חמש חטיבות משמר.
הר וסאליוס

| --- | --- |
אין תמונה חופשית
 מידע כללי
 על שם:  אנדריאס וסאליוס 
 מיקום:  אזור הברית האנטארקטית,
 קואורדינטות:  64°04′00″S 61°59′00″W﻿ / ﻿64.0667°S 61.9833°W﻿ / -64.0667; -61.9833
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר וסאליוס(למפת חצי האי האנטארקטי רגילה) בסיס חנרל ברנרדו אוהיגינס ריקלמההר וסאליוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר וסאליוס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר וסאליוס
 
הר וסאליוס (באנגלית: Mount Vesalius) הוא הר הממוקם צפונית מערבית לנקודת מקלאוד באי לייז', בארכיפלג פאלמר שבאנטארקטיקה.
גובהו של ההר 765 מטרים מעל פני הים.
ההר מתנשא מעל קרחון פלייסטור (המנקז את ההר), שנמצא מצפון-מערב לו.
היסטוריה > גילוי ומיפוי ההר

ההר מופיע בתרשים של ממשלת ארגנטינה משנת 1950.
היסטוריה > מקור השם

בתרשים הארגנטיני אין להר שם.
שמו של ההר ניתן לו על ידי הוועדה המייעצת לשמות אנטארקטיים של בריטניה בשנת 1960.
ההר נקרא על שם אנדריאס וסאליוס, רופא וחוקר אנטומיה פלמי, אשר כתב יצירה פורצות דרך בנושא האנטומיה האנושית, ונחשב לאבי האנטומיה המודרנית.
השם ניתן על ידי הוועדה, בדומה לאתרים רבים נוספים באזור, אשר נקראו על שם חלוצים בתחום הרפואה.
הערות שוליים

1 2 3 4 5 6 7  מידע גאוגרפי והיסטורי
| איים בארכיפלג פאלמר |
| --- | --- | --- |
| איים | אבוט • אולין • אומגה • אטא • אלפא • אלקה • אונוור • אפסילון • בראבנט • בוב • גאנד • גלארוס • דייוויס • דינק • דלתא • דרים • הארי • וינצקה • טאוור • למדא • לייז' • לקוואנט • פמפה |  |
| קבוצות איים | איי אומיקרון • איי טטראד • איי כריסטיאניה • איי מלכיור • איי סיגמא • איי פאי • איי פסי |  |
| איונים | סלע גריינדר |  |
האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.
המחלוקת סביב דיקסי צ'יקס

להקת דיקסי צ'יקס מופיעה במדיסון סקוור גארדן ב-20 ביוני 2003, במהלך "Top of the World Tour".
המחלוקת סביב דיקסי צ'יקס מתייחסת למחלוקת שהתרחשה בשנת 2003, בעת הופעתה של להקת דיקסי צ'יקס בלונדון ובה סולנית הלהקה נטלי מיינס העבירה ביקורת כלפי התנהלותו של נשיא ארצות הברית, ג'ורג' ווקר בוש, במסגרת מלחמת ארצות הברית מול עיראק. הביקורת הביאה לתגובות שליליות מטעם המעריצים של הלהקה, שרובם היו ימניים ותמכו במלחמה. כתוצאה מכך, חברות הלהקה הוחרמו מאלפי תחנות רדיו ואף קיבלו איומים על חייהן . בנוסף לכך, חלה ירידה במכירות האלבומים והשירים של הלהקה ובמכירות הכרטיסים להופעות שלה. כתוצאה מכך, מיינס הביעה התנצלות על התבטאותה אך בשנת 2006 חזרה בה ואמרה ש"בוש אינו ראוי לכבוד".
הצהרתה של מיינס

ב-10 במרץ 2009, תשעה ימים לפני פלישת ארצות הברית לעיראק הופיעה דיקסי צ'יקס בלונדון במסגרת סיבוב ההופעות "Top of the World Tour". לאחר ששרה את השיר "Travelin 'Soldier" אמרה מיינס לקהל:
"רק שתדעו, אנחנו לא בעד שיהיה טוב לשני הצדדים. אנו לא רוצות את המלחמה הזו, את האלימות הזו ואנו מתביישות שנשיא ארצות הברית מטקסס".
לטענת בטי קלארק מגרדיאן הקהל דווקא הריע לדבריה של מיינס כשאמרה אותם. לאחר שאמרה את המשפט הזה אחת מחברות הלהקה האחרות אמרה: "אבל אנחנו מאחורי הצבא שלנו ב-100%" אם כי אמירה זו כמעט ולא דווחה בתקשורת.
תגובות מאמנים אחרים

טובי קית' היה האמן הבולט אשר יצא כנגד מיינס כאשר במהלך הופעות שלו הראה תמונות שלה במדי רופאה ולצדה תמונות של עיראק וסאדם חוסיין. אם כי אמנים כמו ברוס ספרינגסטין ומדונה כן יצאו להגנתה של מיינס טענו כי מותר לה להביע את דעתה. אך מדונה בכל זאת נרתעה מלהביעה את דעתה כלפי בוש כאשר בקליפ לשירה "American Life" היא גם מתחה ביקורת כלפי התנהלותו של בוש במלחמה מול עיראק אך החליטה לצלם קליפ חדש לאור אירועים אלו.
גם זמר הקאנטרי מרל הגארד הוציא שיר בו מתח ביקורת על הסיקור התקשורתי של התקשורת האמריקאית בנושא של המלחמה מול עיראק ובעקבות כך יצא להגנתן של חברות הלהקה כאשר כינה את המתקפה נגדן כ"ציד מכשפות מילולי", "לינץ'", "עלבון לאמריקאים שנהרגו במלחמה" והעיר כי: "האמריקאים קפצו רק מפני שמישהו העז להביע דעה".
מורשת

הסערה סביב המחלוקת תועדה בסרט תיעודי של הלהקה מ-2006 בשם: "דיקסי צ'יקס: סתמו ותתחילו לשיר". בנוסף, מיינס חזרה בה מהתנצלותה בשנת 2003 ואמרה: "אני לא מרגישה ככה יותר. אני לא חושבת שהוא חייב לקבל כבוד כלשהו".
גם בשנת 2006 כאשר הוציאו מוזיקה חדשה עדיין היו תחנות רדיו שסירבו להשמיע את המוזיקה של הלהקה. אך מסתבר כי בסקר שערך רדיו KFKF-FM גם הרבה מהמאזינים לא היו רוצים לשמוע את המוזיקה של הלהקה. מרטי מגוויר אחת מחברות הלהקה אמרה בתגובה לכך: "הייתי מעדיפה שתהיה לנו קבוצה קטנה של מעריצים אבל שהם יהיו ממש מגניבים ומקבלים, שיגדלו איתנו ככל שאנחנו גדלות ויאהבו אותנו לכל החיים מאשר מעריצים שיש להם דיסקים שלנו ביחד עם דיסקים של אמנים כמו טובי קית' וריבה מקנטייר. אנחנו לא רוצות מעריצים כאלה. מעריצים כאלה מגבילים את מה שאתה יכול לעשות". במאמר שנכתב בגרדיאן צוין כי בשנת 1999 אחוז השירים של נשים שהובילו את מצעד שירי הקאנטרי היה 38 אחוז אך מאז התקרית הוא הלך ודעך ונכון לשנת 2015 הוא עומד על 18 אחוז בלבד וזאת, כתוצאה מכך שהפסיקו להשמיע את המוזיקה של דיקסי צ'יקס, שתפסה נתח גדול לטובת הנשים במוזיקת הקאנטרי.
בשנת 2006 הוציאו הלהקה את השיר "Not Ready to Make Nice" בהתייחס לביקורת הציבורית כלפיהן. ביוני אותה שנה הן חזרו למקום בו הופיעו בלונדון ואמרו את המשפט שעורר את כל הסערה, שמה הן חילקו חולצות עליהן היה הכיתוב: "הבוש היחיד שאנחנו סומכות עליו הוא שפרד בוש". בנוסף, שוב הדגישה מיינס את העובדה כי הן מתביישות בכך שבוש הוא במקור מטקסס. לאחר מכן יצא אלבומן Taking the Long Way אשר למרות הסערה זכה להצלחה כאשר מכר 2 מיליון עותקים בארצות הברית ובכך היה זכאי למעמד פלטינה כפולה ובנוסף גם זכה בחמישה פרסי גראמי. במשך השנים אמני קאנטרי אחרים כגון טיילור סוויפט, קייסי מאסגרייבס ומירנדה למברט ציינו את המקרה כהשפעה עבורן.
הערות שוליים

↑  How I clipped the Dixie Chicks' wings, the Guardian, ‏2007-02-12 (באנגלית)
↑  'Dixie sluts' fight on with naked defiance, the Guardian, ‏2003-04-25 (באנגלית)
1 2  Sachs, Andrea (May 21, 2006). "Chicks In the Line of Fire – Printout – TIME". Time.com. Archived from the original on December 6, 2012. Retrieved December 26, 2010.
1 2  Smith, Grady (November 19, 2015). "Is country music ready to forgive the Dixie Chicks?". The Guardian. ISSN 0261-3077. Retrieved June 13, 2020.
↑  "News : Dixie Chicks' Film Draws Full House of Bush Detractors".
1 2  "Protesters Destroy Dixie Chicks CDs". Billboard
↑  Upset About Bush Remark, Radio Stations Dump Dixie Chicks - Entertainment News Story - WCVB Boston, web.archive.org, ‏2012-02-07
↑  CNN.com - Dixie Chicks singer apologizes for Bush comment - Mar. 14, 2003, web.archive.org, ‏2016-03-03
↑  EW exclusive: The Dixie Chicks take on their critics | EW.com, web.archive.org, ‏2015-12-22
↑  Dixie Chicks | Yoism, web.archive.org, ‏2013-10-29
↑  "Fresh Dixie Chicks row erupts" (באנגלית בריטית). 2003-06-03. נבדק ב-2021-02-28.
| דיקסי צ'יקס |
| --- | --- | --- |
| נטלי מיינס • אמילי רוביסון • מרטי מגוויר   לורה לינץ' • רובין לין מייסי   דיסקוגרפיה • פרסים ומועמדויות | נטלי מיינס • אמילי רוביסון • מרטי מגוויר   לורה לינץ' • רובין לין מייסי   דיסקוגרפיה • פרסים ומועמדויות |  |
| אלבומי אולפן | Thank Heavens for Dale Evans • Little Ol' Cowgirl • Shouldn't a Told You That • Wide Open Spaces • Fly • Home • Taking the Long Way • Gaslighter |  |
| אלבומי אוסף | Playlist: The Very Best of Dixie Chicks • The Essential Dixie Chicks |  |
| אלבומי הופעה | Top of the World Tour: Live • DCX MMXVI Live |  |
| אלבומי וידאו | An Evening with the Dixie Chicks • Top of the World Tour: Live |  |
| סינגלים | "I Can Love You Better" • "There's Your Trouble" • "Wide Open Spaces" • "You Were Mine" • "Tonight the Heartache's on Me" • "Ready to Run" • "Cowboy Take Me Away" • "Goodbye Earl" • "Cold Day in July" • "Without You" • "If I Fall You're Going Down with Me" • "Heartbreak Town" • "Some Days You Gotta Dance" • "Long Time Gone" • "Landslide" • "Travelin' Soldier" • "Godspeed (Sweet Dreams)" • "Top of the World" • "I Hope" • "Not Ready to Make Nice" • "Everybody Knows" • "Voice Inside My Head" • "Easy Silence" • "The Long Way Around" • "The Neighbor" • "Gaslighter" • "Julianna Calm Down" • "March March" • "Sleep at Night" |  |
| השתתפות בשירים | "You Can't Hurry Love" • "Daddy Lessons" • "Soon You'll Get Better" |  |
| סיבובי הופעות | Fly Tour • Top of the World Tour • Vote for Change • Accidents & Accusations Tour • Long Time Gone Tour • DCX MMXVI World Tour |  |
| ערכים קשורים | "דיקסי צ'יקס: סתמו ותתחילו לשיר" • קורט יארד האונדס • המחלוקת סביב דיקסי צ'יקס |  |
מיינס באוסטין, טקסס, 2006.
הקליניקה לרגולציה סביבתית

| --- | --- |
מרכז בנין למשפט מקרקעין, הפקולטה למשפטים בר-אילן
מרכז בנין למשפט מקרקעין, הפקולטה למשפטים בר-אילן
 קליניקה משפטית
 תקופת הפעילות:  2001–הווה (כ־23 שנים)
 קמפוס:  רמת גן
 בעלי תפקידים
 סגל:  2 פרופ. אורן פרז מרצה אחראי  עו"ד יותם שלמה אחראי הקליניקה
 מיקום
 מיקום:  אוניברסיטת בר-אילן
 מדינה:  ישראל ישראל
 קואורדינטות:  32°04′04″N 34°50′40″E﻿ / ﻿32.067697486957°N 34.844337057841°E﻿ / 32.067697486957; 34.844337057841
 אתר הקליניקה לרגולציה סביבתית
 he
 
הקליניקה לרגולציה סביבתית (שם קודם: הקליניקה לפרקטיקה ומדיניות סביבתית) פועלת במסגרת פרויקט הקליניקות המשפטיות באוניברסיטת בר-אילן. הקליניקה מבקשת לשלב מחקר משפטי עם עבודה משפטית מעשית בתחום הסביבתי.
הקליניקה שמה דגש על הקשר בין בעיות סביבתיות ושאלות של צדק חברתי, ומתמקדת בשאלות של מדיניות סביבתית כוללת.
הקליניקה מעניקה סיוע משפטי לארגונים וקהילות שסובלים מבעיות סביבתיות ופונים לקבלת עזרה. הסיוע המשפטי כולל ייצוג מול רשויות, מחקר משפטי עם אוריינטציה מעשית והופעה בבתי משפט. כמו כן הקליניקה הסביבתית מבצעת עבודות של מחקר משפטי וכתיבת חוות דעת משפטיות המשמשות ארגונים בקידום ענייני הסביבה השונים.
סטודנטים הלומדים בשנה ג' בפקולטה למשפטים באוניברסיטת בר-אילן מתבקשים לבחור בין מבחר קליניקות (ביניהן סיוע לאנשים עם מוגבלויות, סיוע בענייני משפחה, עניינים פליליים, משפט עברי ועוד). במהלך השנה הסטודנטים עוסקים בפרויקטים השונים ועם סיום השנה מקבלים על עבודתם ציון.